
Capitolul I – NOTIUNI GENERALE

In contextul economic actual, caracterizat de concurenta acerba dintre actorii de pe piata, promovarea imaginii unui produs, a unei game de produse sau chiar a unui agent economic constituie un potential factor de succes pentru respectiva entitate, oferindu-i acesteia un avantaj concurential foarte important. Datorita acestei realitati specifice lumii contemporane, activitatea de marketing a devenit una dintre prioritatile factorilor de decizie ai oricarui agent economic.

Promovarea reprezinta acea parte a procesului de comunicatie al firmei prin care aceasta, folosind un ansamblu de metode si tehnici specifice (concretizate in activitati promotionale), incearca sa influenteze comportamentul clientilor sai actuali si potentiali in vederea obtinerii unor rezultate cat mai bune (profituri cat mai substantiale) pe o perioada cat mai lunga de timp (daca este posibil, pentru toata perioada cat firma este prezenta pe piata).

Amplificarea fenomenului promotional isi gaseste explicatia in: accelerarea concurentei, aglomerarea pietelor, saturarea consumatorului fata de numarul excesiv de comunicatii publicitare, banalizarea produselor si marcilor, preferinta pentru rezultate obtinute pe termen scurt, exigentele noilor forme de distributie etc., ceea ce face ca promovarea permanenta a produselor sa devina cerinta majora, un factor indispensabil al oricarui proces de vanzare, indiferent de natura marfii.

O conditie foarte importanta este ca agentul economic – prin produsele sale si prin comportamentul pe piata – sa confirme informatiile transmise, pentru a nu insela asteptarile potentialilor clienti si implicit pentru a nu anula efectul pozitiv al actiunilor promotionale realizate si a nu afecta in sens negativ imaginea pe care firma o are pe piata. Astfel, orice firma, indiferent de pozitia pe care o are pe piata, de potentialul ei, trebuie sa aiba o politica promotionala, cu mentiunea foarte importanta ca informatiile trimise catre clientii potentiali trebuie sa fie in concordanta cu realitatea. 

Obtinerea unor rezultate economice bune nu se poate realiza fara o viziune unitara asupra tuturor componentelor mixului de marketing (politica de produs, politica de pret, politica de distributie, politica promotionala) pe care agentul economic ar trebui sa si le stabileasca. 

Capitolul II – TERMINOLOGIE


Publicitate - orice forma de prezentare a unei activitati comerciale, industriale, artizanale sau liber-profesioniste, avand ca scop promovarea vanzarii de bunuri si servicii, de drepturi si obligatii.

Publicitate inselatoare - orice publicitate care, in orice fel, inclusiv prin modul de prezentare, induce sau poate induce in eroare orice persoana careia ii este adresata sau care ia contact cu aceasta si ii poate afecta comportamentul economic, lezandu-i interesul de consumator, sau care poate leza interesele unui concurent.

 

Publicitate comparativa - orice publicitate care identifica explicit sau implicit un concurent sau bunurile ori serviciile oferite de acesta.

 

Publicitate subliminala - orice publicitate care utilizeaza stimuli prea slabi pentru a fi perceputi in mod constient, dar care pot influenta comportamentul economic al unei persoane.


Persoana - orice persoana fizica sau juridica.

 

Autoreglementare - orice activitate, cu caracter voluntar, de elaborare a unor reguli de buna practica in domeniul publicitatii si de control al respectarii acestora de catre reprezentanti ai persoanelor implicate in aceasta activitate, inclusiv ai agentiilor de publicitate si media, in conditiile legii. 

Capitolul III – POLITICA PROMOTIONALA A FIRMEI

Activitatea cotidiana a oricarui agent economic modern nu poate fi limitata la producerea si distributia unor bunuri si/sau servicii. Mediul economic actual impune acestor societati dezvoltarea unui sistem de comunicare cu mediul, cu piata pe care ele actioneaza, prin care se urmareste, printre altele:

· monitorizarea atenta a consumatorilor potentiali, a intermediarilor si a concurentei;

· influentarea comportamentului de cumparare si de consum;

· sprijinirea procesului de vanzare.

Toate aceste activitati, cu obiectivele si mijloacele specifice de actiune, formeaza politica promotionala, componenta fundamentala a politicii de marketing a oricarui agent economic modern. Includerea politicii de promovare in mixul de marketing este justificata prin rolul decisiv pe care actiunile de promovare il au in comercializarea marfurilor si serviciilor. 

Nu este insa de neglijat nici costul pe care il implica aplicarea politicilor de promovare, acestea fiind considerate printre cele mai costisitoare componente ale strategiei de marketing.

In cazul firmelor de mici dimensiuni, cu o forta financiara limitata, se poate utiliza un sistem de comunicatie unidirectional, format dintr-un numar mic de componente si anume:

· sursa de informatie (agentul economic in cauza);

· mesajul (respectiv informatia sau ideea ce urmeaza a fi difuzata);

· canalul de difuzare a mesajului (reprezinta suportul real al mesajului);

· destinatarul informatiei (consumatorii, distribuitorii etc.).

Majoritatea agentilor economici aplica insa un sistem de comunicatie mult mai elaborat, care sa poata oferi informatii elocvente referitoare la: cine, ce spune, pe ce canal, cui si cu ce efect.

Capitolul IV – ACTIVITATEA PROMOTIONALA A FIRMEI

Orice agent economic – indiferent de domeniul in care isi desfasoara activitatea – este angajat intr-un proces de comunicare promotionala. Prin intermediul acesteia, agentul economic are posibilitatea de a interactiona atat cu consumatorii si distribuitorii produselor si serviciilor sale, cat si cu alte categorii ale publicului; in acelasi timp, exista canale de comunicatie deschise intre distribuitorii de bunuri si servicii si consumatorii acestora, dar si numai intre consumatori. Astfel, fiecare dintre aceste categorii de participanti la relatiile de schimb actioneaza, pe de o parte, ca o sursa de informatii, iar – pe de alta parte – ca un receptor al acestora.

Comunicarea permanenta intre ofertantii si consumatorii de bunuri si servicii reprezinta o necesitate, in conditiile in care acestia sunt – de regula – despartiti din punct de vedere spatial si temporal. Comunicarea este privita ca o necesitate, deoarece o informare corecta si prompta stimuleaza cererea, o orienteaza catre anumite produse si servicii si influenteaza consumul rational, provoaca modificari in mentalitatile si atitudinile posibililor cumparatori, ceea ce se va reflecta in cresterea volumului de bunuri vandute si pe aceasta baza a profitului. 

O mare parte dintre problemele cu care se confrunta in prezent agentii economici sunt datorate unei comunicari defectuoase, neadecvate cu mediul in care acestia evolueaza. In consecinta, realizarea obiectivelor strategice ale agentului economic nu poate fi conceputa fara a acorda o atentie deosebita comunicarii.

De asemenea, in lipsa informatiilor ce fac obiectul comunicarii de marketing, consumatorii se confrunta la randul lor cu reale probleme in ceea ce priveste identificarea produselor si serviciilor disponibile pe piata, a momentului, locului si conditiilor in care acestea pot fi procurate, dar si a gradului de corespondenta dintre caracteristicile acestora si exigentele proprii.

Sistemul de comunicatii al agentilor economici contemporani implica utilizarea unor forme variate de informare si stimulare a consumatorilor, menite sa prezinte agentul economic, produsele si serviciile sale, dar si sa provoace o serie de modificari favorabile in mentalitatea si obiceiurile de consum ale acestora. 

Pe de alta parte, acest sistem presupune, din partea agentului economic, un efort substantial prin care sa se asigure stabilirea unei comunicatii efective cu proprii sai salariati, cu actionarii si furnizorii sai, cu mediile financiare si cele ale puterii publice.

Prin politica de comunicatie aplicata si prin mijloacele efective de implementare a acesteia, un agent economic urmareste o difuzare cat mai ampla a unor informatii despre activitatea, produsele si serviciile sale, dar si receptionarea modului cum acestea sunt primite si apreciate de destinatar. Din acest punct de vedere, agentul economic apare ca un sistem deschis spre mediul sau extern si, in acelasi timp, ca o sursa de informatii al caror obiectiv principal il constituie consolidarea imaginii si a prestigiului produselor si serviciilor sale pe piata.

Comunicarea si promovarea sunt doua concepte aflate intr-o stransa relatie:

•
promovarea reprezinta, de fapt, comunicare;

•
comunicarea are ca scop final convingerea consumatorului, altfel spus stimularea  cererii.

Combinarea metodelor si tehnicilor utilizate in activitatea de promovare si coordonarea lor in asa fel incat sa poata fi realizate obiectivele unui agent economic, in conditiile unei eficiente cat mai ridicate, formeaza mixul promotional pe care orice agent economic trebuie sa il stabileasca.

In functie de natura si rolul lor in sistemul comunicational al agentului economic, ACTIVITATILE PROMOTIONALE cuprind in structura lor urmatoarele elemente:

a) PUBLICITATEA;

b) PROMOVAREA VANZARILOR;

c) RELATII PUBLICE;

d) UTILIZAREA MARCILOR;

e) MARKETING DIRECT;

f) MANIFESTARI PROMOTIONALE;

g) FORTELE DE VANZARE;

h) COMUNICAREA PRIN INTERMEDIUL AMBALAJULUI SI A 
ETICHETEI.

4.1 PUBLICITATEA

Publicitatea reprezinta unul dintre mijloacele de comunicare/  instrumentele promotionale cele mai utilizate in activitatile de promovare ale unui agent economic. 

Publicitatea cuprinde toate actiunile care au drept scop prezentarea indirecta – orala sau vizuala – a unui mesaj in legatura cu un produs, serviciu, marca sau firma. Astfel, prin actiunile publicitare, agentul economic urmareste sa asigure o informare complexa a publicului in legatura cu activitatea, produsele si serviciile sale, cu marcile sub care acestea sunt prezentate pe piata si sa determine actul de cumparare. 

Pe termen lung, publicitatea vizeaza obtinerea unor modificari de comportament la nivelul diferitelor categorii de consumatori, precum si mentinerea fidelitatii acestora fata de oferta agentul economic.

In functie de scopul urmarit, agentul economic isi poate structura activitatea de publicitate tinand seama de anumite obiective specifice, cum ar fi: 
a) obiective de informare:

· comunicarea cu privire la aparitia unui nou produs;

· descrierea caracteristicilor produsului / serviciilor disponibile;

· educarea consumatorului in vederea utilizarii produsului;

· propunerea unor noi utilizari pentru acelasi produs;

· informarea asupra modificarii pretului;

· clarificarea unor neintelegeri;

· reducerea temerilor cumparatorilor;

· crearea unei imagini a firmei;

· sprijinirea campaniilor de promovare a vanzarilor;

· sustinerea unor cauze sociale.

b) obiective de persuasiune 

· atragerea preferintelor consumatorilor spre o marca;

· mentinerea preferintei pentru o marca;

· determinarea consumatorilor sa cumpere „acum”;

· cresterea frecventei cumpararilor;

· schimbarea manierei de percepere a atributelor produselor; 

· contracararea actiunilor concurentei.

c) obiective de amintire / reamintire

· mentinerea notorietatii produsului;

· amintirea / reamintirea existentei si avantajelor produsului;

· reamintirea necesitatii utilizarii produsului in viitor;

· reamintirea locatiei de cumparare.

In scopul realizarii obiectivelor specifice mai sus mentionate, trebuie parcurse o serie de etape, cele mai importante fiind:

• 
cunoasterea nevoilor publicului tinta;

• 
selectarea suporturilor de difuzare;

• 
crearea mesajului;

• 
determinarea bugetului;

• 
evaluarea rezultatelor.

Formele de materializare a publicitatii cuprind un intreg ansamblu de mijloace si tehnici diferite care pot fi utilizate de un agent economic, al carui obiectiv final il constituie modificarea atitudinilor si comportamentului consumatorului.

Agentul economic poate opta in demersurile sale publicitare pentru una dintre urmatoarele variante, in functie de dezideratul pe care il urmareste, astfel:


In functie de ceea ce doreste sa promoveze:

· publicitate de produs (serviciu) – reprezinta forma cea mai familiara si mai frecvent utilizata in practica publicitara, care urmareste stimularea cererii de consum pentru produsele (serviciile) la care se refera; 

· publicitatea de marca – axata pe evidentierea marcii sub care este introdus pe piata produsul sau serviciul;

· publicitatea institutionala – are ca principal obiectiv cultivarea in randul publicului a unei atitudini favorabile si de atasament fata de firma si de oferta sa.

Dupa natura obiectivelor urmarite:

· publicitate comerciala – vizeaza obiective de natura comerciala, in principal cresterea volumului vanzarilor;

· publicitate corporativa – are ca obiectiv cresterea valorii sociale a firmei, in vederea pregatirii pietei pe termen lung;

· publicitate social - umanitara – urmareste promovarea ideilor care depasesc sfera economica, a cauzelor social – umanitare sustinute de organizatiile non-profit.

In functie de aria geografica de raspandire a mesajului preferata de agentul economic:

· publicitate locala;

· publicitate regionala;

· publicitate nationala;

· publicitate internationala.

Dupa natura publicului tinta vizat de agentul economic:

· publicitate orientata catre consumatorii finali – este realizata pentru bunurile de consum, distribuite prin intermediul retelei comerciale;

· publicitate orientata catre mediile profesionale si de afaceri - are ca obiectiv fie bunurile de larg consum, fie bunurile cu destinatie productiva.

In functie de tipul mesajului difuzat, pentru care s-a optat:

· publicitate factuala – pune accentul pe reliefarea caracteristicilor clare ale produsului;

· publicitate de natura emotionala – vizeaza exploatarea unor trasaturi si resorturi emotionale ale clientului.

Dupa efectul vizat, agentul economic are posibilitatea de a alege intre doua tipuri de publicitate si anume:

1. publicitate directa – are un efect imediat;

2. publicitate intarziata – produce efecte dupa un anumit interval de timp.

Dupa sponsor, publicitatea se diferentiaza in functie de agentul finantator, acesta putand fi producatorul, intermediarul sau alti agenti economici interesati.

Mediile de publicitate pentru care poate opta agentul economic– avantaje si dezavantaje

Elaborarea unei politici promotionale trebuie sa tina seama si de mijlocul de transmitere a mesajului firmei. Mediile publicitare sunt reprezentate de diferitele canale de comunicare prin intermediul carora pot fi transmise mesajele publicitare. 

Cele mai importante medii publicitare sunt: presa scrisa, radioul, televiziunea, cinematograful, publicitatea exterioara, publicitatea directa, publicitatea la locul de vanzare, tipariturile.

Presa scrisa constituie principalul mediu publicitar sub forma scrisa, care utilizeaza, in principal, urmatoarele suporturi: 

· ziarele, avand drept caracteristici fundamentale: selectivitatea geografica, flexibilitatea in spatiu si timp, pret scazut, amplificarea numarului de cititori, calitate scazuta, selectivitate demografica redusa etc.

· revistele, avand drept caracteristici fundamentale: selectivitate demografica, amplificarea numarului de cititori, calitate ridicata, flexibilitatea in spatiu, selectivitatea geografica redusa;

· presa gratuita, avand drept caracteristici fundamentale: selectivitatea geografica, selectivitate demografica, permanenta, flexibilitatea in spatiu.

 Caracteristic acestui mediu de publicitate este faptul ca prima si ultima pagina reprezinta cel mai bun amplasament pentru transmiterea mesajului dorit, de asemenea si paginile impare (aflate in dreapta celui care citeste) sunt mai bine evaluate comparativ cu paginile pare. 

Actiunile de publicitate prin presa se realizeaza sub forma anuntului publicitar, bazat pe o afirmatie simpla, pe indemn si pe efectul repetitiei asupra cititorului.

Elementele componente ale unui anunt publicitar sunt:

· ilustratia – sporeste efectul anuntului prin captarea atentiei si prin elemente informative sugestive si explicative ale mesajului propriu - zis;

· textul – poate fi conceput in diverse forme, dintre care cele mai importante sunt: textul informativ, textul prin care se urmareste crearea unui anumit sentiment fata de produs, firma sau marca si textul pentru publicitate editoriala;

· sloganul – este o formula scurta (4 – 8 cuvinte), usor de retinut si capabila sa atraga atentia, ce include – de obicei – marca produsului sau a firmei.

Eficienta unui anunt publicitar este influentata de marimea anuntului (in raport cu dimensiunea totala a publicatiei), de amplasarea sa in pagina si de frecventa aparitiei.

Radioul este acel mediu publicitar care ofera doar mesaje auditive, eficienta sa depinzand de capacitatea ascultatorilor de a retine mesajul, respectiv de numarul de reluari ale acestuia. 

Cele mai importante caracteristici ale mediului publicitar radio sunt flexibilitatea in spatiu si timp, selectivitatea geografica, audienta ridicata in spatiile exterioare, posibilitatea repetarii, cu usurinta, a mesajelor, permanenta, flexibilitatea orarului de emisie.

Principalele avantajele ale utilizarii radioului ca mijloc de promovare sunt: selectivitatea (diferentierea pe categorii de ascultatori), costurile moderate, flexibilitate si mobilitate. Publicitatea prin intermediul radioului prezinta dezavantajul ca mesajul nu poate fi prezentat decat sonor, ascultatorii facandu-si doar o imagine partiala si temporara asupra obiectului mesajului. 

In prezent este un mediu de publicitate folosit pe scara larga, avand in vedere ca are o arie de acoperire mare si poate transmite mesajele cu o rapiditate deosebita. 

Televiziunea este un mediu publicitar care a cunoscut o dezvoltare exploziva in ultimele decenii, asigurand o combinatie unica a sunetului, imaginii si miscarii. 

Mesajele transmise prin intermediul televiziunii ajung la intreaga populatie. Acest mediu se caracterizeaza prin naturalete, selectivitate geografica, costuri ridicate, viteza mare de transmitere a mesajelor, scaderea eficientei datorita schimbarii canalului atunci cand se transmite publicitate.

Impresia de contact cu destinatarul mesajului, flexibilitatea satisfacatoare, posibilitatea unei difuzari reperate la ore de maxima audienta se numara printre avantajele publicitatii efectuate prin televiziune. Principalul dezavantaj al publicitatii desfasurate prin televiziune este acela al costurilor destul de mari pe care aceasta le implica.

De asemenea, este de mentionat faptul ca publicitatea prin televiziune trebuie sa tina seama de unele restrictii specifice. De exemplu, in cazul publicitatii prin televiziune pentru produsele din categoria bauturilor alcoolice este interzisa utilizarea ca tinta publicitara a minorilor sau prezentarea acestora consumand alcool.

Cinematograful este un mediu de publicitate relativ modest, putin flexibil, utilizarea lui fiind conditionata de vizionarea unui film. Caracteristicile sale sunt selectivitate demografica redusa, naturalete, calitate ridicata, viteza mare de transmitere a mesajelor.

Publicitatea exterioara presupune utilizarea in scopuri publicitare a insemnelor luminoase, precum si a afiselor, bannerelor, panourilor publicitare aplicate pe cabinele telefonice, mijloacele de transport in comun de suprafata sau subterane etc. Acestea au avantajul de a comunica idei simple si concise, menite sa stimuleze vanzarea unor produse si servicii, sa mentina interesul publicului pentru o anumita marca sau firma.

Principalul lor dezavantaj consta in concizia mesajului transmis publicului, agentul economic neavand posibilitatea de a prezenta toate caracteristicile produsului sau serviciului comercializat.

Publicitatea directa presupune transmiterea controlata de mesaje unui anumit grup de persoane, implicand actiunea de comunicatie care are ca obiectiv informarea si atragerea clientului potential spre un produs sau loc de vanzare. Se realizeaza, de regula, prin intermediul postei – in forma sa clasica sau in cea electronica, sau prin televanzare.

Individualizarea si actualizarea permanenta a mesajului constituie principalele avantaje ale publicitatii directe.

Publicitatea prin intermediul mijloacelor de comunicare electronice: pagini de web-site proprii sau prezenta in cadrul unor portaluri administrate de terti.

Publicitatea la locul de vanzare se realizeaza in unitatile de vanzare, fie de producatori, fie de distribuitori, sub diverse forme: comunicate sonore, expuneri de produse, distribuitoare automate, proiectii audiovizuale etc.

Tipariturile reprezinta un mijloc de promovare foarte eficient, datorita contactului direct pe care acestea il au cu publicul tinta. In aceasta categorie a materialelor publicitare putem include: afisele, cataloagele, pliantele, prospectele si brosurile, agendele si calendarele etc.

Publicitatea gratuita se concretizeaza in orice forma de noutate cu semnificatie comerciala in legatura cu un produs, serviciu sau firma (de exemplu: luarea unui interviu unor factori de decizie ai agentului economic).

Campania publicitara – optiuni pentru agentul economic

Campania publicitara reprezinta un ansamblu de mesaje publicitare organizate si planificate in scopul atingerii anumitor obiective. 

Agentul economic poate opta, in functie de obiectivele pe care le are, pentru unul dintre principalele tipuri de campanii publicitare:

• campaniile publicitare pentru promovarea produselor, care se     realizeaza in scopul stimularii cererii primare (consumul de produse  generice) sau al cererii selective  (consumul anumitor marci). 

   Obiectivul acestor campanii se poate concretiza in:

-  informarea asupra noilor produse;

- descoperirea unor noi utilizari sau unor noi alternative pentru produsele deja existente pe piata;

-  contracararea campaniilor concurentei etc.;

• campaniile publicitare pentru promovarea agentului economic. In   cazul acestor campanii, locul produsului este luat de agentul economic, obiectivele fiind similare;

• campaniile publicitare pentru promovarea colectiva a produselor. Acest tip de campanie se realizeaza de catre mai multi agenti economici ale caror obiective coincid si se refera la: stimularea cererii primare de produse sau servicii, reducerea costurilor publicitatii etc. 

Pentru realizarea efectiva a campaniei publicitare, agentul economic trebuie sa ia in considerare un ansamblu de factori care isi pot exercita influenta asupra acesteia, dintre care se remarca:

• caracteristicile produsului: noutatea, pretul, modalitatile de utilizare, canalele de distributie specifice etc., care afecteaza definirea obiectivelor  publicitare, alegerea mediilor si suporturilor prin intermediul carora  urmeaza sa se transpuna in practica o anumita campanie;

• ciclul de viata al produsului: obiectivele publicitare se diferentiaza in  functie de faza din ciclul de viata al produsului, astfel:

- in faza de introducere pe piata a produsului: informarea asupra    caracteristicilor produsului, stimularea cererii generice, facilitarea testarii produsului, atragerea distribuitorilor;

-
in faza de crestere: stimularea cererii selective, crearea  preferintelor pentru o anumita marca;

-
in faza de maturitate: mentinerea fidelitatii fata de marca, atragerea consumatorilor altor marci, castigarea de noi   segmente de piata, intensificarea utilizarii/consumului in randul consumatorilor actuali, propunerea unor noi utilizari pentru produs;

-
in faza de declin: mentinerea fidelitatii fata de marca,   descoperirea unor noi utilizari ale produsului.

• publicul tinta caruia i se adreseaza campania publicitara, care   conditioneaza atat obiectivele campaniei, cat si formularea mesajelor   si alegerea mediilor prin care acestea vor fi transmise;

• concurenta - reactia concurentei fata de campania publicitara a  agentul economic poate afecta nu doar obiectivele acesteia, ci si mesajul. In situatia in care o campanie este considerata incorecta de catre concurenta, atunci agentul economic poate fi actionat in justitie;

• agentiile de publicitate;

• companiile implicate in studierea pietei etc.

Fazele care trebuie parcurse, alaturi de definirea obiectivelor, de catre agentul economic pentru realizarea unei campanii publicitare, indiferent de natura acesteia, sunt:

•
identificarea publicului tinta: segmentul sau segmentele de piata   vizate;

•
determinarea bugetului campaniei, in functie de: cota de piata,  concurenta, frecventa transmiterii mesajelor etc.;

• procesul creativ, care presupune formularea, evaluarea si executarea

  mesajului;

•
planificarea mediilor publicitare ce urmeaza a fi utilizate: alegerea mediilor si a  suporturilor corespunzatoare acestora;

•
evaluarea eficientei campaniei: eficienta planificarii mediilor, eficienta mesajului, eficienta globala a campaniei.


    4.2 PROMOVAREA VANZARILOR


Componenta a activitatii promotionale a firmei, promovarea vanzarilor poate fi definita drept un ansamblu de activitati, indreptate catre intermediari, vanzatori sau consumatori, in scopul stimularii cresterii vanzarilor, pe termen scurt. Promovarea vanzarilor este situata intre publicitate si vanzarea directa, avand in vedere ca nu se adreseaza nici unei audiente masive, cum este cazul publicitatii, nici unui grup redus de persoane, cum este cazul vanzarii directe. Acest tip de activitate promotionala poate fi utilizat pentru orice tip de produs, in general, dar cunoaste o frecventa mai mare pentru produsele de larg consum. 

De obicei, efectele promovarii vanzarilor sunt imediate, dar au un efect limitat in timp. De aceea actiunile de promovare a vanzarilor nu sunt utilizate in mod singular, ci in combinatie cu celelalte forme de promovare, mai ales cu publicitatea. 

In majoritatea cazurilor, promovarea vanzarilor vizeaza sporirea desfacerilor pe anumite piete, in anumite perioade de timp, in situatii de exceptie etc., alaturand in acest scop procesului de vanzare o serie de facilitati adresate direct cumparatorilor potentiali. 

Se poate spune ca actiunile de promovare a vanzarilor prezinta trei caracteristici importante si anume:

· comunicarea - ele capteaza atentia consumatorului si, de obicei, ii ofera acestuia informatii care l-ar putea orienta catre produsul respectiv;

· stimulentul - ele incorporeaza o oarecare concesie, ispita sau contributie care au o anumita valoare pentru consumator;

· invitatia - ele includ o invitatie clara de a incheia tranzactia pe loc.

In demersul sau de promovare a vanzarilor, un agent economic se poate adresa urmatoarelor grupuri distincte:

· vanzatorilor, care alcatuiesc reteaua de vanzari si care pot fi controlati in mod direct de catre producatori;

· intermediarilor, care faciliteaza transferul produsului de la producator la consumatorul final;

Daca tinta unui program de promovare a vanzarilor este reprezentata de vanzatori sau intermediari, cele mai adecvate instrumente utilizate sunt animarea in reteaua proprie de puncte de vanzare, respectiv animarea in retelele externe de vanzare, indeosebi la nivelul detailistilor. Se face apel la instrumente precum: reduceri acordate la lansarea pe piata a produsului, reduceri la cumpararea unor cantitati mari, oferirea gratuita a unor produse, acordarea de premii, mostre gratuite, concursuri, vizite organizate etc.

• prescriptorilor, care recomanda, cu autoritate si in cunostinta de cauza, produsul. Cele mai eficiente instrumente care pot fi utilizate, in acest caz, sunt: oferirea unor mostre, organizarea unor seminarii sau conferinte, vizitarea unor fabrici etc.;

•
consumatorilor finali, in cazul carora cele mai cunoscute instrumente de promovare a vanzarilor sunt: cupoanele, soldurile, concursurile, mostrele, degustarile, demonstratiile etc.

Principalele actiuni de promovare a vanzarilor pe care le poate intreprinde un agent economic sunt:

· reducerea preturilor (tarifelor);

· vanzarile grupate;

· concursurile promotionale;

· publicitatea la locul vanzarii;

· merchandisingul;

· cadourile promotionale.

a. Reducerea preturilor are un efect psihologic important asupra clientilor potentiali, ea fiind receptata ca un gest de bunavointa din partea ofertantului si ca o dovada a pozitiei solide a acestuia pe piata. In activitatea practica, reducerile de preturi pot fi utilizate:

· ca mijloc de eliminare a retinerilor de la cumparare ale anumitor  categorii de consumatori;

· pentru scaderea sau chiar lichidarea stocurilor de produse lent sau greu vandabile;

· pentru mentinerea vanzarilor la un nivel normal de eficienta in perioadele cand se constata un reflux al cererii; 

· pentru lichidarea stocurilor la produsele care urmeaza a fi inlocuite cu altele noi. 

b. Vanzarile grupate reprezinta ansamblul de tehnici promotionale ce vizeaza vanzarea simultana sau succesiva a doua sau mai multe produse la un pret global, inferior celui rezultat prin insumarea preturilor individuale. Aceasta modalitate de promovare a vanzarilor prezinta avantaje atat pentru producator (care are posibilitatea de a-si vinde si produse mai putin solicitate), cat si pentru consumator (care are posibilitatea de a realiza unele economii banesti).

c. Concursurile promotionale constituie o modalitate ofensiva de popularizare a ofertei unor agenti economici producatori sau firme comerciale (prezente in calitate de sponsori), prin crearea in jurul lor a unei atmosfere de interes in randul publicului, care sa favorizeze procesul de vanzare .

Dupa continutul si modul lor de organizare, concursurile pot avea ca principale obiective: 

· cresterea consumului;

· atenuarea sezonalitatii vanzarilor;

· lansarea de noi modele ale produsului;

· stimularea distribuitorilor;

· contracararea actiunii promotionale a concurentilor;

· depistarea de noi adrese pentru publicitatea directa;

· descoperirea de argumente specifice ce pot fi utilizate in actiunile de promovare etc.

d. Publicitatea la locul vanzarii cuprinde ansamblul de tehnici de semnalare, in cadrul unitatilor comerciale, pentru a atrage, orienta si dirija interesul clientelei spre un anumit raion, produs sau oferta, utilizand in general mijloace auditive (sonore) pentru a readuce in memoria cumparatorilor potentiali o marca, un produs, o unitate, precum si pentru a anunta o oferta promotionala. 

Utilizand o serie de tehnici distincte, actiunile de publicitate la locul vanzarii urmaresc sa transforme motivatia de cumparare in act de cumparare efectiv, sa „personalizeze” unitatile comerciale si sa revitalizeze punctele de contact ale ofertantului cu consumatorii potentiali.

e. Merchandisingul cuprinde un ansamblu de tehnici utilizate in procesul comercializarii, cu un rol promotional unanim acceptat, care se refera la prezentarea in cele mai bune conditii (materiale si psihologice) a produselor si serviciilor oferite pietei. 

In general, tehnicile specifice de merchandising se refera la:

· modalitatile optime de amplasare a produselor in spatiul de vanzare, pe suporturile lor materiale; 

· acordarea unei importante deosebite factorului vizual in vanzare; 

· crearea unei imagini pozitive a unui produs in procesul de vanzare, prin intermediul altor produse (crearea unei complementaritati intre produse, cu efecte pozitive asupra imaginii generale). 

Tehnicile de merchandising enumerate anterior sunt utilizate cu precadere in retelele comerciale cu amanuntul. Aceste tehnici joaca de asemenea un rol foarte important si in cazul unor manifestari expozitionale, in cadrul carora ofertarea combinata a produselor apartinand mai multor agenti economici poate genera o crestere a volumului contractelor economice. 

f. Cadourile promotionale, folosite ca mijloc de vanzare sau ca subiect de publicitate, privesc facilitatile (favorurile) pe care vanzatorul intelege sa le acorde cumparatorului, oferind prime, obiecte sau servicii – cuprinse in pretul de vanzare al unui produs sub forma unor sume modice – in cadrul unor concursuri, jocuri sau loterii.

4.3 RELATIILE PUBLICE

Relatiile publice pot fi definite drept un ansamblu de activitati desfasurate de o firma in scopul castigarii increderii, sprijinului, respectiv acceptarii publicului vizat, in legatura cu produsele sau activitatile acesteia. Relatiile publice implica din partea agentului economic cultivarea unor contacte directe, realizate consecvent si sistematic, cu diferite categorii de public, cu persoane influente din conducerea altor agenti economici din tara sau strainatate, cu mass media, cu reprezentanti ai puterii publice, lideri de opinie etc., in scopul obtinerii sprijinului acestora in efortul de pastrare si dezvoltare a intereselor sale. 

Obiectivul principal al activitatii de relatii publice este reprezentat de crearea unui climat de incredere fata de firma, fata de capacitatea acesteia de a satisface nevoile si exigentele diferitelor categorii de consumatori si utilizatori.

Instrumentele ce pot fi utilizate de agentul economic in vederea realizarii acestor obiective sunt extrem de diverse, cele mai frecvent utilizate fiind urmatoarele:

· publicatii speciale pentru clienti;

· publicatii speciale cu ocazia anumitor aniversari, inaugurari;

· organizarea de conferinte, colocvii, seminarii etc.;

· organizarea unor calatorii de studii;

· crearea si difuzarea de materiale de prezentare, pe suport video;

· acordarea de interviuri si publicarea de articole;

· infiintarea de fundatii;

· initierea si sustinerea unor actiuni de caritate;

· conferinte si declaratii de presa;

· rapoarte despre produse destinate mass-media;

· cultivarea relatiilor cu: personalitati, lideri de opinie, prin participarea la diverse actiuni sociale si de interes public, organizarea unor conferinte de presa si intalniri cu reprezentantii mass media etc.;

· sponsorizarea anumitor activitati etc.;

· punerea la dispozitia publicului a unor linii telefonice directe. 



Alegerea tehnicilor concrete de relatii publice este determinata in principal de categoria de public carora le sunt adresate. Astfel, activitatea de relatii publice poate fi directionata spre nucleul intern al firmei, anume toate categoriile de personal angajat, in sensul crearii unui climat favorabil de munca care sa faciliteze colaborarea permanenta, avand ca rezultat o activitate performanta si profitabila. Totodata, firma poate viza, prin activitatea sa de relatii publice, publicul extern, in aceasta categorie incadrandu-se: consumatorii, agentii economici, institutiile  financiare si cele ale puterii publice, asociatiile profesionale. 

Activitatile specifice relatiilor publice asigura realizarea unor obiective foarte importante pentru agentul economic, precum:

· sporirea increderii consumatorilor in oferta sa;

· lansarea de noi produse pe piata;

· revitalizarea, repozitionarea si relansarea produselor pe piata;

· crearea sau mentinerea interesului consumatorilor pentru o anumita categorie de produse;

· consolidarea pozitiei agentului economic pe piata, etc.



4.4 UTILIZAREA MARCILOR

Marcile sunt utilizate de catre agentii economici ca mijloc de identificare si comunicare, in vederea diferentierii produselor si serviciilor proprii de cele ale concurentei.


Pentru a-si indeplini obiectivele propuse si pentru a veni intampinarea cerintelor si intereselor consumatorului, agentul economic trebuie sa urmareasca, la alegerea unei marci care sa-l reprezinte, ca aceasta sa intruneasca o serie de calitati, precum: perceptibilitate ridicata (imprimata de caracterul lizibil, estetic si armonios al acesteia), omogenitate in raport cu ansamblul mijloacelor de comunicare, distinctie, putere de evocare, personalitate, notorietate si asociativitate. 

Sfera de actiune a agentilor economici in domeniul utilizarii marcilor poate fi largita prin introducerea unor noi optiuni, dintre care cele mai importante sunt:

· franciza – dreptul de a exploata o marca, prin cedarea ei de catre un agent economic catre o alta societate, cu acelasi domeniu de activitate ca si agentul economic si in conditii precis determinate;

· drepturile derivate – dreptul de a exploata o marca, prin cedarea ei de catre un agent economic catre o alta societate, cu activitate intr-un domeniu care nu apartine agentului economic.

Un agent economic care doreste sa utilizeze o marca poate opta, in functie de caz, precum si de avantajele si dezavantajele pe care aceasta le prezinta, pentru:

1. o marca individuala sau exclusiva - care este atribuita fiecarui produs  in parte;

	Avantaje
	Dezavantaje

	- Individualizarea clara a unui produs.

- Concentrarea asupra unui segment de piata bine determinat.

- Posibilitatea alegerii unei pozitii distincte pe piata.

- Evidentierea caracterului inovativ al produsului nou.

- Marja de libertate a individualizarii si pozitionarii de-a lungul ciclului de viata al produsului.

- Posibilitatea relansarii.

- Diminuarea efectelor transferarii deficitului de imagine, in cazul insuccesului unui produs, la alte produse ale firmei.
	- Produsului trebuie sa i se aloce intregul buget al marcii.

- Marca trebuie sa fie capabila sa realizeze volumele de vanzari necesare.

- Crearea personalitatii/identitatii marcii poate fi un proces de durata.

- Dificultati pentru atingerea pragului de rentabilitate, daca ciclul de viata al produsului se micsoreaza.

- Capacitatea de supravietuire a marcii poate fi pusa in pericol, ca urmare a schimbarilor structurale ale pietelor.

- Probleme tot mai mari pentru gasirea numelor de marca cu caracter exclusiv si protejat.


2. o marca pentru o linie/familie/grupã de produse – care acoperã toate produsele din grupa sau linia respectivã;

	Avantaje
	Dezavantaje

	- Posibilitatea profilarii specifice  pentru intreaga linie de produse.

- Bugetul marcii este impartit intre mai multe produse.

- Produsele noi beneficiaza de transfer de imagine favorabila si de notorietatea marcilor din familie.

- Posibilitati bune de atingere a unor noi segmente de clienti, daca utilizarile sunt complementare.

- Imaginea marcii este imbunatatita de fiecare produs care are o imagine noua (competenta marcii).

- Marca pentru o familie de produse faciliteaza construirea propriului camp strategic de afaceri.
	- Nucleul marcii limiteaza posibilitatile de inovare.

- Pericolul „latirii” sau diluarii marcii, in cazul unei strategii neadecvate cu privire la produsele noi.

- La profilarea produselor individuale trebuie sa se tina seama de pozitionarea de baza a intregului grup.

- Masurile de restructurare sau relansare din ratiuni competitive sunt limitate.

- Marca pentru grupul de produse este potrivita doar acolo unde clientii accepta o oferta cu cerinte specifice de utilizare.

- Marca poate fi periclitata cand sistemul ei pentru familia de produse nu este acceptat in intregime de sectorul de distributie.


3. o marca umbrela - care are un caracter generic, putand fi utilizatã pentru toate produsele firmei, inclusiv pentru cele locale si, mai ales, noi.

	Avantaje
	Dezavantaje

	- Toate produsele impart bugetul total al marcii.

- Marca-umbrela existenta permite introducerea relativ usoara a produselor noi si achizitionarea de marci individuale.

- Produsele noi pot beneficia de notorietatea marcii.

- Ciclurile de viata scurte ale produselor individuale nu pericliteaza economia totala a marcii.

- Nu este necesar un proces complicat pentru protejarea marcii.
	- Dezvoltarea programului produselor sub o singura marca este dificila.

- Concentrarea asupra unui segment-tinta strict individualizat nu este posibila, in principiu.

- Pentru pozitionare poate fi ales doar un loc general, nespecific.

- Interesele partiale si specifice ale produselor individuale nu pot fi respectate.

- Inovatiile nu pot fi orientate in mod specific.

- Insuccesul unui produs propaga efectele nefavorabile asupra marcii-umbrela si tuturor produselor.


4.5 MARKETINGUL DIRECT

Marketingul direct poate fi definit drept un sistem interactiv de marketing prin intermediul caruia agentul economic isi vinde produsele fara a apela la intermediari, facand apel la publicitatea directa si la comunicarea directa cu consumatorul final.

Marketingul direct prezinta o serie de avantaje, atat pentru client, cat si pentru vanzator. 

Astfel, din perspectiva clientului, cele mai evidente avantaje sunt urmatoarele:

• comoditate si economie de timp, clientul nedeplasandu-se la  magazin;

•   posibilitatea compararii produselor, prin consultarea cataloagelor;

•   posibilitatea alegerii produselor etc.

Avantajele practicarii sistemului de marketing direct pentru vanzator sunt:

· permite selectarea clientilor;

· ofera posibilitatea utilizarii unor mesaje personalizate;

· faciliteaza estimarea eficientei, prin intermediul raspunsurilor  obtinute.

Instrumentele utilizate cu cea mai mare frecventa in marketingul direct sunt:

· cataloagele;

· vanzarea prin corespondenta;

· vanzarea prin telefon;

· vanzarea prin televiziune;

· vanzarea prin internet;

· vanzarea prin radio, reviste si alte publicatii.

4.6 MANIFESTARILE PROMOTIONALE

Una din formele activitatii promotionale utilizate de agentii economici se concretizeaza prin participarea acestora la manifestari promotionale, cum ar fi targuri, saloane, expozitii etc.

 Participarea la manifestari cu caracter expozitional se realizeaza prin organizarea de pavilioane sau standuri proprii la targuri, expozitii si saloane, organizarea unor expozitii itinerante etc. Din punctul de vedere al agentului economic, participarea la manifestarile cu caracter expozitional vizeaza in primul rand o serie de aspecte comerciale, fara a neglija insa componenta de comunicare pe care acestea o dezvolta.

Participarea la manifestarile cu caracter expozitional permite agentului economic sa identifice si sa fructifice o serie de oportunitati, precum:

· patrunderea pe o noua piata / crearea de noi sectoare de vanzare in zone geografice in care agentul economic nu este reprezentat;

· stabilirea de contacte cu diferiti parteneri economici;

· prezentarea / lansarea de produse noi;

· cresterea vanzarilor prin practicarea unor preturi promotionale;

· prezenta firmei alaturi de principalii concurenti de pe piata si evaluarea comparativa a ofertei acestora;

· cultivarea imaginii agentului economic in randul clientilor potentiali.

Modalitatile de participare ale unui agent economic la manifestari comerciale (targuri si expozitii), presupun urmatoarele cerinte organizatorice si implicatii financiare:

· in calitate de expozant – in vederea comercializarii produselor si serviciilor proprii, initierii de noi relatii de afaceri si consolidarii relatiei cu clientii;

· in calitate de vizitator – care poate beneficia de noi oportunitati de afaceri;

· in calitate de cumparator – in cazul in care scopul principal il reprezinta achizitionarea de produse si/sau servicii;

· in calitate de participant la diverse actiuni cu caracter informativ – pentru dezvoltarea si instruirea profesionistilor, prin intermediul cursurilor si prelegerilor;

· in calitate de sponsor – pentru promovarea pe piata a imaginii firmei si a produselor realizate. 


Posibilitati de concretizare a prezentei unui agent economic, in calitate de entitate producatoare, la manifestari comerciale


- participare in nume propriu, cu stand;


- participare prin reprezentare de catre entitati la care agentul economic este afiliat la nivel zonal sau national (camere de comert zonale, patronate de ramura, structuri asociative etc.):

· prin intermediul materialelor publicitare in cadrul unui Centru de Informare;

· prin intermediul produselor intr-un stand comun;

Cerinte organizatorice pentru participarea agentului economic la manifestari expozitionale, in conditiile mai sus amintite: 


1. pregatirea participarii prin formarea unui colectiv care va avea atributii in dezvoltarea planului participarii si al bugetului, dupa cum urmeaza:

· evaluarea cheltuielilor aferente participarii la manifestare: cheltuieli de participare (conform contractului cu organizatorul), incluzand inchirierea standului, taxa de participare, amenajarea standului, daca este cazul, cheltuieli de transport reprezentant/reprezentanti, cheltuieli de cazare pe perioada targului, cheltuieli cu transportul mostrelor etc.;

· intreprinderea demersurilor necesare participarii (completarea si transmiterea in timp util a documentatiei necesare, solicitate de organizatori), precum si urmarirea bunei desfasurari a actiunilor necesare prezentei la expozitie;

· identificarea si dezvoltarea obiectivelor participarii si stabilirea mesajelor ce vor fi transmise in cadrul evenimentului;

· evaluarea si sustinerea cheltuielilor aferente, structurarea si pregatirea colectiei de produse, reprezentativa pentru activitatea agentului economic (plus evaluarea cuantumului sumei aferente contributiei fiecarui membru asociat ce va fi reprezentat la manifestare, in cazul participarii prin reprezentare);

· pregatirea colectiei de produse care va fi prezentata la expozitie, in functie de specificul manifestarii, piata vizata, grupul tinta de consumatori etc. (in cazul participarii prin reprezentare, sustinerea de catre entitatea – umbrela a membrilor asociati in structurarea si pregatirea colectiei de produse / materialelor publicitare in cazul optarii pentru centrul de informare);

· pregatirea/instruirea personalului care va asigura prezenta in stand la manifestarea expozitionala (in ceea ce priveste atributiile si modul de prezentare al acestora la stand, interactiunea cu vizitatorii etc.);

· stabilirea suprafetei de expunere si a conceptului de amenajare a standului, in functie de specificatiile din Adeziunea-contract;

· evidentierea brandului/marcii specifice agentului economic (sau,  in cazul participarii prin reprezentare, a marcii/brandului reprezentantului si a entitatilor reprezentate, respectiv producatorii, precum si a brandului/marcii comune, unde acestea exista), prin intermediul diferitelor mijloace de publicitate, inclusiv prin utilizarea (in functie de potential) a laptop-ului si videoproiectorului;


2. identificarea surselor de finantare posibil de abordat si accesarea acestora:

· surse proprii;

· surse proprii si surse atrase (finantare de la bugetul de stat, banci, sponsorizari etc.).

Eficienta participarii la manifestarile promotionale se poate aprecia prin intermediul numarului de contracte incheiate, prin comenzile inregistrate, prin numarul clientilor noi etc.



4.7 FORTELE DE VANZARE

Fortele de vanzare cuprind un grup de reprezentanti ai agentului economic, investiti cu multiple competente (angajati sau delegati de catre aceasta). Din punctul de vedere al agentului economic, fortele de vanzare au un dublu rol si anume: 

· cresterea cifrei de afaceri prin distributia produselor, fara utilizarea  retelei comerciale clasice; 

· prospectarea si intretinerea dialogului in cadrul pietei.

Activitatea fortelor de vanzare include, alaturi de obiectivele comerciale mentionate anterior, si o serie obiective promotionale, dintre care se disting:

· identificarea pietelor potentiale;

· definirea profilului clientilor si localizarea lor geografica; 

· desfasurarea de actiuni de merchandising in reteaua de distributie; 

· acordarea de consultanta tehnico-comerciala utilizatorilor comerciali si intermediarilor; 

· prospectarea pietei; 

· negocierea ofertei si incheierea de contracte; 

· culegerea de informatii referitoare la clientii societatii si la firmele concurente etc. 

4.8 COMUNICAREA PRIN INTERMEDIUL AMBALAJULUI SI A 
ETICHETEI

Ambalajul si eticheta ofera un ajutor indispensabil consumatorilor in identificarea rapida si precisa a produselor unui agent economic, influentand astfel decizia de cumparare a acestora. De regula, cumparatorii recunosc produsele pe care le achizitioneaza in mod frecvent dupa unele caracteristici ale ambalajului si etichetei. 

Mesajul informational cuprins pe eticheta trebuie sa intruneasca o serie de conditii specifice si anume: 

· sa fie sintetic, clar, concis, accesibil si sugestiv;

· sa ofere suficiente informatii asupra produsului (in special in cazul produselor alimentare);

· sa prezinte produsul in mod adecvat.

In momentul conceperii ambajului si etichetei unui produs, agentul economic trebuie sa tina seama de faptul ca, de cele mai multe ori, ele intermediaza primul contact al consumatorilor cu un anumit produs. In acest sens, este foarte important ca cele doua elemente sa imbine elemente estetice cu cele de prezentare efectiva a caracteristicilor produsului.

Capitolul V – STRATEGII PROMOTIONALE CE POT FI ADOPTATE 


      DE AGENTII ECONOMICI

In contextul economiei concurentiale, pozitia unui agent economic pe piata este determinata – in mare masura – de anvergura actiunilor promotionale desfasurate.

Complexitatea deosebita a activitatii promotionale, precum si stransa legatura a acesteia cu toate celelalte activitati de marketing,  impun  o atentie sporita in elaborarea mixului promotional si implicit a alegerii celor mai bune strategii si tactici pentru transpunerea in practica a ceea ce si-a propus agentul economic.

Pentru agentul economic, elaborarea unei politici promotionale optime nu este un lucru facil, el confruntandu-se cu o serie de probleme dificile referitoare la modalitatile concrete de actiune si, mai ales, la realizarea unui dozaj corespunzator al diferitelor variabile promotionale, astfel incat rezultatele economice obtinute sa fie maxime.

Politica promotionala a agentului economic se materializeaza printr-un ansamblu de strategii care, avand in vedere complexitatea activitatilor promotionale, se caracterizeaza printr-o diversitate deosebita.

Exista numeroase elemente care pot diferentia strategia promotionala pe care o poate adopta un anumit agent economic. Dintre criteriile ce ar putea fi folosite, cele mai semnificative sunt: rolul activitatii promotionale, obiectivele urmarite a fi atinse prin intermediul activitatii promotionale,  atitudinea fata de structura pietei, frecventa de desfasurare in timp, precum si modalitatea de organizare a activitatii promotionale.

Rolul promovarii rezida in continutul complex al conceptului de promovare, ce releva faptul ca scopul general este influentarea comportamentului oamenilor, in asa fel incat, sa sporeasca volumul vanzarilor bunurilor respectivului producator. De aceea, promovarea indeplineste o serie de functii economico-sociale, ce evidentiaza utilitatea sa, cum ar fi:

- furnizarea de informatii atat cumparatorului cat si vanzatorului;

- neutralizarea informatiilor defavorabile ce se raspandesc mai ales prin zvonistica;

- stimularea cererii este scopul direct si imediat;

- atenuarea fluctuatiilor cererii mai ales in cazul produselor sezoniere;

- diferentierea produselor, mai ales a marcilor;

- reamintirea avantajelor produselor pentru a ramane consumatori fideli;

- contracararea concurentei;

- influentarea persoanelor cu putere de decizie la nivel guvernamental;

- influentarea comportamentului public;

- formarea unei imagini;

- justificarea preturilor bunurilor si serviciilor;

- constientizarea publicului cu privire la noile produse si servicii create.

Pe baza acestei largi palete de functii ce le poate indeplini activitatea promotionala, fiecare intreprindere producatoare isi stabileste obiective pe termen scurt, dar si mai lung, obiective generale dar si specifice, obiective fata de vanzatori, distribuitori si consumatori.

Obiectivele urmarite a fi realizate prin intermediul activitatii promotionale pot fi in esenta: 

1. promovarea produselor;

2.  promovarea imaginii organizatiei;

3. cresterea vanzarilor si implicit a profitului;

4. mentinerea sau imbunatatirea segmentului de piata;

5. crearea sau imbunatatirea recunoasterii, acceptarii sau mentinerii marcii;

6. crearea unui climat favorabil pentru vanzarile viitoare;

7. informarea si educarea pietei;


8. crearea unei diferente competitive;


9. imbunatatirea eficientei promotionale;

10. regularizarea cererii;

11. fidelizarea consumatorului.

In functie de modul in care se pune accentul pe un obiectiv, se poate alcatui un mix promotional.


In practica, obiectivele activitatii promotionale difera de la un agent economic la altul (in functie de domeniul de activitate, segmentele de piata vizate, mijloacele utilizate etc.) si pot fi exprimate nu doar in termeni de natura cantitativa (cum ar fi cresterea vanzarilor sau a profitului), ci si in termeni de natura calitativa (de exemplu crearea unei imagini favorabile fata de agentul economic sau fata de produsele acestuia). 

De asemenea, obiectivele activitatii promotionale urmaresc atat aspectul informativ (cunoasterea marcilor si a produselor agentului economic, de exemplu), cat si aspectul afectiv (captarea interesului consumatorilor fata de oferta agentului economic sau imbunatatirea imaginii produsului/agentului economic, de exemplu).

Atitudinea fata de structura foarte complexa a pietelor actuale pe care actioneaza conduce la necesitatea diferentierii strategiei in functie de segmentele de consumatori pe care le intalneste pe o anumita piata. Astfel, firma poate alege o strategie diferentiata, atunci cand activitatile promotionale desfasurate sunt adaptate fiecarui segment de consumatori existent pe piata, o strategie concentrata cand isi adapteaza actiunile promotionale in functie de anumite segmente pe care firma le vizeaza prin activitatea promotionala desfasurata si o strategie nediferentiata atunci cand actiunile promotionale sunt aceleasi indiferent de segmentul de piata vizat.

Frecventa cu care se pot desfasura activitatile promotionale difera in functie de numeroase elemente. Bugetul promotional, nivelul concurentei pe piata, sezonalitatea pietei sunt cateva dintre elementele care determina o frecventa mai mica sau mai mare cu care se desfasoara activitatea promotionala. Se poate avea in vedere o strategie a activitatii promotionale permanente, atunci cand frecventa este ridicata, sau o strategie a activitatii promotionale intermitente atunci cand frecventa este mica.

Modalitatile de organizare a activitatii promotionale constituie poate cel mai important criteriu al alegerii strategiei promotionale, intrucat de modul in care este transpusa in practica decizia luata in sfera politicii promotionale, depinde succesul actiunilor promotionale ce se vor desfasura. In functie de acest criteriu, strategia aleasa poate fi cea a organizarii in cadrul firmei, cu forte proprii, sau a organizarii in afara acesteia cu ajutorul firmelor specializate.

Pentru a minimiza riscurile de esec, agentul economic trebuie sa acorde o atentie sporita analizei importantei si eficientei fiecarei componente a activitatii promotionale, precum si interactiunilor dintre aceste componente. 


In acest sens, el poate utiliza un sistem complex de indicatori, precum:

· natura mesajului;

· audienta;

· credibilitatea in randul publicului; 

· flexibilitate si durata de actiune;

· bugetele necesare;

· controlul asupra rezultatelor.

Elaborarea unei strategii promotionale adecvate implica o cunoastere in detaliu a mediului economico – social, a celui concurential, a pietei si a mecanismelor acesteia, a comportamentelor de consum, a modalitatilor de actiune a agentilor economici parteneri si concurenti, precum si a specificului si efectelor pe care le poate avea utilizarea instrumentelor promotionale.

Alternativele strategice la care agentul economic poate face apel in cazul activitatii promotionale pot fi alese in functie de o serie de criterii, astfel:

1. In functie de obiectivele urmarite prin desfasurarea activitatii promotionale, agentul economic poate opta pentru orientarea eforturilor sale in directia:

· promovarii imaginii sale globale in cadrul mediului extern, al pietei:

· strategia de promovare a imaginii;

· strategia de extindere a imaginii, in care agentul economic, in contextul sau sub denumirea unei marci recunoscute si consolidate pe piata, poate oferi si alte produse sau servicii, scontand ca si acestea sa intruneasca aceeasi adeziune in randul consumatorilor si sa se bucure de prestigiul cucerit de marca existenta; la randul ei, aceasta cuprinde o serie de optiuni distincte: strategia de informare in cadrul pietei, strategia de  stimulare a cererii, strategia de diferentiere a ofertei, strategia de stabilizare a vanzarilor;

· promovarii exclusive a produsului (serviciului) oferit pietei;

2. In functie de modul de desfasurare in timp a activitatii promotionale, agentul economic poate alege una dintre variantele strategice de mai jos:

· strategia activitatii promotionale permanente, care presupune eforturi  financiare mari;

· strategia activitatii promotionale intermitente, care implica  desfasurarea cu intermitenta a unor actiuni (campanii) promotionale, in functie de factorii de sezonalitate si de situatiile conjuncturale;

3. In functie de rolul pe care organizatia il atribuie activitatii promotionale, pot fi identificate urmatoarele tipuri de strategii:

· strategie promotionala ofensiva, varianta ce poate fi adoptata atunci cand se urmareste patrunderea si cucerirea unei piete sau atragerea clientilor firmelor concurente; o astfel de strategie presupune utilizarea masiva a tuturor mijloacelor promotionale si un buget considerabil si este specifica firmelor cu un important potential material si financiar; aplicarea unei strategii ofensive este justificata numai in cazul in care exista siguranta obtinerii unei cote de piata ridicate;

· strategie promotionala de aparare (defensiva), aplicata in situatiile in care evolutia pietei indica o stagnare sau un declin in ciclul de viata al produsului (ofertei), iar conditiile de concurenta ale pietei sunt deosebit de dure; in acest caz, agentul economic doreste sa isi apere si sa isi mentina pozitia pe piata, luand masuri de limitare a eforturilor si de restructurare a bugetului destinat activitatilor promotionale;

4. In functie de pozitia ocupata de catre agentul economic in cadrul pietei, pot fi identificate urmatoarele tipuri de strategii:

· strategie promotionala concentrata, in care agentul economic isi indreapta efortul promotional spre un singur segment de piata, pe care doreste sa il consolideze sau spre care intentioneaza sa isi extinda activitatea;

· strategie diferentiata, in cadrul careia agentul economic isi va adapta actiunile potrivit caracteristicilor fiecarui segment de piata in parte;

· strategie nediferentiata, prin care agentul economic se adreseaza intregii piete, tuturor consumatorilor potentiali, in scopul atragerii acestora.

5. In functie de sediul organizarii activitatii promotionale, agentul economic poate opta pentru una dintre urmatoarele variante:

· organizarea activitatii promotionale cu forte proprii;

· organizarea activitatii promotionale cu ajutorul institutiilor specializate (de genul agentilor de publicitate sau promotionale) - aceasta strategie are ca principal avantaj faptul ca profesionalismul institutiilor specializate garanteaza elaborarea unor solutii de cel mai inalt nivel, dar poate atrage si unele neplaceri datorita familiarizarii reduse a institutiei cu specificul activitatii agentului economic, al produselor si serviciilor sale, al pietelor pe care se actioneaza;

6. 
In functie de obiectul activitatii promotionale, agentul economic poate opta pentru una dintre urmatoarele strategii:

· strategia de impingere („push”) - vizeaza trecerea produsului in canalele de distributie, obligandu-l pe distribuitor sa gaseasca solutiile pentru a-l vinde mai repede; aceasta strategie se utilizeaza mai ales pentru bunurile industriale, efortul promotional suportandu-l in special distribuitorul; in acest caz, producatorul foloseste cu predilectie vanzarea personala si promovarea comerciala, iar intermediarul publicitatea, promovarea vanzarilor, vanzarea personala;

· strategia de atragere („pull”) - vizeaza direct consumatorul final, pe care trebuie sa-l atraga, determinandu-l sa cumpere un anumit bun sau serviciu; aceasta strategie se utilizeaza cu predilectie pentru bunurile de larg consum, folosind pe scara larga publicitatea; in cazul in care produsul se vinde, consumatorii il vor cere membrilor canalului de distributie care, la randul lor, se vor adresa producatorului (in acest fel, cererea de consum atrage produsul pe canalele de distributie).

7. 
In functie de modalitatea de lansare pe piata a unui produs nou, un agent economic poate opta pentru urmatoarele variante de strategii:

a) Exploatarea rapida - lansarea noului produs la un pret ridicat si la un nivel ridicat de promovare. Aceasta strategie este indicata atunci cand o mare parte din piata potentiala nu cunoaste produsul; cei care afla de existenta produsului sunt nerabdatori sa-l cumpere si pot sa plateasca pretul cerut; firma se confrunta cu potentiali concurenti si vrea sa creeze preferinta pentru marca.

b) Exploatarea lenta - lansarea noului produs la un pret ridicat si un nivel scazut de promovare. Aceasta strategie are sens atunci cand marimea pietei este limitata, majoritatea cumparatorilor au aflat de existenta produsului si sunt dispusi sa plateasca un pret ridicat iar pericolul concurentei potentiale nu este iminent.

c) Patrunderea rapida pe piata - strategia presupune lansarea noului produs la un pret scazut si cu cheltuieli masive de promovare. Strategia are sens atunci cand piata este mare, cumparatorii nu stiu de existenta produsului, majoritatea sunt sensibili la pret, exista un pericol mare de concurenta puternica si costurile unitare de productie variaza invers proportional cu scara de productie a companiei si cu acumularea experientei de fabricatie.

d) Patrunderea lenta pe piata - strategia consta in lansarea noului produs la un pret scazut si un nivel scazut de promovare. Aceasta strategie are sens atunci cand piata este mare, cumparatorii cunosc in mare masura produsul, sunt sensibili la pret si exista un oarecare pericol de concurenta.

8. In functie de etapa de evolutie a produsului pe piata:

a) In etapa de crestere, agentul economic poate sa apeleze la mai multe strategii, pentru a sustine pe o perioada cat mai lunga ritmul rapid de crestere a vanzarilor. Actiuni posibile in aceasta etapa:

· imbunatatirea calitatii produsului, adaugarea de atribute caracteristice noi si o stilizare mai buna;

· adaugarea de modele noi si produse de flancare;

· intrarea pe segmente noi de piata;

· marirea zonei de acoperire a distributiei si intrarea pe noi canale de distributie;

· renuntarea la publicitatea de informare si trece la cea de creare a preferintei pentru produs;

· micsorarea preturilor, pentru a atrage patura urmatoare de cumparatori sensibili la pret.

b) In etapa de maturitate, unele companii renunta la produsele mai slabe, concentrandu-se pe cele mai profitabile si pe produse noi. Procedand astfel risca sa ignore potentialul ridicat pe care inca il mai au multe piete mature si produse mai vechi.

Agentul economic ar putea incerca sa extinda piata pentru marca sa matura, actionand asupra celor doi factori care determina volumul vanzarilor (numarul consumatorilor si consumul mediu):

Volumul vanzarilor = Numarul consumatorilor x Consumul mediu pe un consumator

Exista trei cai prin care agentul economic poate incerca sa extinda numarul utilizatorilor:

· sa-i converteasca pe neutilizatori;

· sa intre pe segmente noi de piata;

· sa-i castige pe clientii concurentilor.

In etapa de maturitate, alternativele strategice sunt:

· Imbunatatirea calitatii poate fi considerata o alternativa strategica si are ca scop sporirea performantelor functionale ale produsului: durabilitatea, fiabilitatea, rapiditatea.

· Imbunatatirea atributelor caracteristice are ca scop adaugarea unor atribute noi, gratie carora produsul devine mai versatil, mai sigur in utilizare sau mai comod de utilizat.

· O strategie de imbunatatire stilistica are ca tinta cresterea atractivitatii estetice a produsului. Prin adoptarea unei strategii axata pe stil se poate conferi produsului o identitate unica pe piata.

c) Pentru majoritatea formelor si marcilor de produse, vanzarile ajung in cele din urma sa intre in etapa de declin. Declinul poate fi lent sau rapid in timp.

Pentru aceasta etapa cinci cai pot fi utilizate de agentii economici:

· Majorarea investitiilor facute de companie, fapt care poate duce la o dominare a pietei sau o consolidare a pozitiei concurentiale.

· Mentinerea la acelasi nivel a investitiilor firmei, pana la disparitia incertitudinilor cu privire la viitorul ramurii.

· Diminuarea in mod selectiv a investitiilor companiei, prin renuntarea la grupurile neprofitabile de clienti, in paralel cu consolidarea investitiilor firmei in nisele rentabile.

· Fructificarea investitiilor firmei, pentru recuperarea rapida a lichiditatilor.

· Lichidarea rapida a afacerii, prin vanzarea activelor firmei in cel mai avantajos mod posibil.

Strategia de declin cea mai adecvata depinde de atractivitatea relativa a ramurii si de forta concurentiala a companiei in cadrul acesteia.

In afara strategiilor de produs legate de „varsta produsului”, agentul economic trebuie sa tina seama de modul in care va evolua intreaga sa gama de produse. El trebuie sa gestioneze dimensiunea acesteia, nivelul calitativ, precum si gradul de noutate al acesteia.

9) In functie de atitudinea agentului economic fata de dimensiunile si structura gamei de produse poate fi concretizata prin alegerea unei variante dintre urmatoarele tipuri de strategii:

· strategia selectiei sortimentale, care are in vedere restrangerea dimensiunilor gamei;

· strategia stabilitatii sortimentale, care vizeaza mentinerea acestor dimensiuni;

· strategia diversificarii sortimentale, pentru extinderea dimensiunilor gamei.

La randul ei, diversificarea sortimentala a gamei de produse poate imbraca trei forme:

· diversificarea orizontala, care se realizeaza prin marirea numarului liniilor de produse din cadrul gamei;

· diversificarea verticala, ce are loc prin prelungirea in “amonte” sau in “aval” a unei linii de produse, incluzand in nomenclatorul de fabricatie si unele bunuri anterior achizitionate ca materii prime sau altele care folosesc actualele produse ale firmei drept elemente constructive;

· diversificarea laterala, care constituie o dezvoltare a gamei de produse in directiile conexe structurii de baza.

10) In functie de nivelul calitativ al produselor realizate de agentul economic, din perspectiva caruia exista posibilitatea alegerii urmatoarelor variante strategice:

· strategie de adaptare a calitatii produselor in raport cu exigenta fiecarui segment de piata - tipul acesta de strategie este caracteristic firmelor confruntate cu o piata puternic segmentata;

· strategie de diferentiere calitativa fata de oferta concurentei, pentru a oferi consumatorilor potentiali o mai usoara posibilitate de a alege;

· strategie a stabilitatii calitative atunci cand agentul economic detine o pozitie puternica pe piata.

11) In functie de gradul de innoire al produsului variantele strategice sunt:

· mentinerea gradului de noutate al produselor din cadrul gamei;

· perfectionarea produselor existente, care vizeaza doar o imbunatatire a produsului in vederea prelungirii fazei de maturitate a acestuia;

· asimilarea de noi produse, utilizata pentru a inlocui produsele vechi, care vor fi retrase de pe piata.

Varietatea mijloacelor si instrumentelor specifice activitatii promotionale influenteaza si procesul elaborarii strategiilor aferente. In acest sens, strategia promotionala va reprezenta o combinatie de actiuni si mijloace subordonate obiectivelor generale de marketing ale agentului economic.

Capitolul VI – ELABORAREA POLITICII PROMOTIONALE A FIRMEI

Activitatea promotionala este o componenta distincta a procesului de comunicare al firmei, ce are ca principal obiectiv transmiterea informatiilor referitoare la produsele si serviciile destinate comercializarii. 


Elaborarea politicii promotionale a unui agent economic se face parcurgand patru etape succesive si anume:

· stabilirea obiectivelor activitatii promotionale;

· stabilirea bugetului promotional;

· stabilirea mixului promotional;

· controlul campaniei promotionale si evaluarea rezultatelor    acesteia. 

6.1 Stabilirea obiectivelor activitatii promotionale


Procesul de identificare a obiectivelor activitatii promotionale urmareste atat sincronizarea acestora cu obiectivele generale de marketing ale agentului economic, cat si asigurarea concordantei lor cu obiectivele specifice ale celorlalte componente ale mixului de marketing. 


Obiectivele activitatii promotionale a unui agent economic trebuie sa fie exprimate atat in termeni cantitativi (de exemplu: cresterea cifrei de afaceri, in cazul instrumentelor de promovare a vanzarilor), cat si calitativi (de exemplu: crearea unei imagini favorabile fata de agentul economic).

Obiectivele urmarite cu ajutorul politicii de promovare sunt:

· influentarea cererii pentru produsul ce urmeaza a fi promovat, influenta ce poate conduce la:

· cresterea consumului in conditiile pastrarii preturilor la acelasi nivel;

· reducerea atitudinii negative pe care consumatorul o dezvolta datorita cresterii preturilor;

· informarea si convingerea potentialilor clienti sau utilizatori - in acest sens, este de remarcat faptul ca modul in care sunt utilizate anumite instrumente promotionale pentru a informa clientii despre existenta unui produs si pentru a-i convinge sa-si achizitioneze produsul respectiv, variaza in functie de specificul activitatii desfasurate; 

· informarea distribuitorilor si agentilor de vanzare - scopul acestei actiuni este nu atat sa determine consumatorul sa caute un produs, ci mai ales sa stimuleze agentii de vanzare sa caute cat mai multi clienti;

· imbunatatirea imaginii agentului economic - uneori eforturile promotionale nu urmaresc neaparat cresterea vanzarilor la un anumit produs, ci mai ales imbunatatirea imaginii de ansamblu a agentului economic, atat printre consumatori, cat si printre concurenti.

Aceste obiective de comunicare, ce vizeaza atat aspectul informativ (atragerea atentiei asupra ofertei agentului economic, cunoasterea marcilor si produselor, prezentarea avantajelor produselor), cat si cel afectiv (captarea interesului fata de oferta agentului economic, imbunatatirea imaginii produsului/agentului economic, castigarea unei pozitii mai bune in ierarhia consumatorilor), au drept scop final realizarea obiectivelor de natura economica ale organizatiei: cresterea cifrei de afaceri, marirea cotei de piata, cresterea rentabilitatii etc.


Se pot evidentia sapte obiective de baza ale politicii promotionale: 

· cresterea vanzarilor;

· mentinerea sau imbunatatirea segmentului de piata;

· crearea sau imbunatatirea recunoasterii, acceptarii sau mentinerii marcii;

· crearea unui climat favorabil pentru vanzarile viitoare;

· informarea si educarea pietei;

· crearea unei diferente competitive;

· imbunatatirea eficientei promotionale.


Actiunea de selectie a mijloacelor si tehnicilor promotionale trebuie efectuata riguros, pe baza unor principii foarte bine stabilite. Astfel, in procesul conceperii unei actiuni promotionale trebuie avute in vedere si respectate trei principii fundamentale pentru reusita ei si anume:

· principiul selectiei argumentelor - conform caruia trebuie aleasa caracteristica produsului care este cea mai frapanta, mai convingatoare, mai memorabila, si in acelasi timp susceptibila de a declansa actul de cumparare al consumatorului;

· principiul convergentei mijloacelor - care impune combinarea armonioasa a tuturor mijloacelor posibile pentru a asigura cea mai buna punere in valoare a argumentului publicitar in prealabil selectat;

· principiul uniformitatii publicitatii - care porneste de la ideea ca publicitatea, in oricare din formele ei, nu poate fi adaptata la specificul si personalitatea fiecarui consumator potential si ca piata unui produs, unui serviciu, unei firme este formata atat din consumatori tipici, cat si dintr-un numar de consumatori atipici.  

6.2 Stabilirea bugetului promotional

Anvergura actiunilor de promovare si, implicit, structura mixului promotional depind – in mare masura – de resursele financiare pe care agentul economic este dispus sa le foloseasca pentru promovarea produselor sau serviciilor comercializate, adica de bugetul promotional de care acesta dispune.

Pentru determinarea marimii bugetului promotional se pot utiliza mai multe metode, dintre care cele mai importante sunt:
· metoda procentajului din vanzari – este o metoda foarte raspandita, ce presupune aplicarea unui procent la volumul vanzarilor (actual sau anticipat) sau la pretul de vanzare;

· metoda imitarii concurentei – este o metoda curent utilizata, ce presupune ca agentul economic va aloca pentru activitatea promotionala o suma comparativa cu cea a concurentilor sai; 

· metoda sumei disponibile – este o metoda utilizata in special de IMM-uri, ce presupune stabilirea resurselor disponibile pentru desfasurarea activitatii de comunicare, resurse ce sunt disponibile dupa acoperirea celorlalte cheltuieli ale agentului economic;

· metoda obiectivelor – presupune ca persoana responsabila cu activitatea de marketing sa stabileasca clar ce doreste sa faca promovarea pentru agentul economic; pentru aceasta, se stabilesc principalele obiective urmarite, modalitatile de atingere a acestor sarcini si costul intregii activitati, iar totalul acestor costuri determina tocmai bugetul promotional;

· metoda utilizarii experimentelor de marketing – este o metoda foarte rar utilizata in practica deoarece ea implica efectuarea unor cheltuieli insemnate pentru organizarea si desfasurarea experimentelor, iar rezultatele obtinute au o valabilitate limitata.

Principalele avantaje si dezavantaje ale fiecareia dintre cele patru metode de stabilire a bugetului promotional sunt:

	Metoda utilizata
	Avantaje
	Dezavantaje

	Procentul din vanzari
	- este simplu de utilizat;

- permite cresterea bugetului in perioadele cu vanzari ridicate;
	- nu ofera si o modalitate de distribuire a resurselor pe instrumente promotionale;

- nu asigura posibilitatea cresterii vanzarilor in perioadele cu activitate slaba;

	Imitarea concurentei
	- tine cont de activitatea concurentei;

- determina o stabilizare a concurentei;
	- poate conduce la situatia ca nici un concurent sa nu-si imbunatateasca pozitia pe piata;

 - presupune ca si concurenta sa aiba aceleasi obiective;

	Suma disponibila
	- presupune fonduri   limitate; 

- stimuleaza creativitatea, urmarindu-se rezultate maxime cu resursele disponibile;
	- nu tine cont de obiectivele de marketing;

	Obiectivele 
	- se bazeaza pe realizarea obiectivelor de comunicare; 

- concentrarea asupra acestor obiective determina utilizarea fondurilor cu eficienta maxima.
	- presupune ca toate obiectivele sa prezinte aceeasi importanta in distribuirea fondurilor; 

- dificultati in estimarea costurilor necesare atingerii diferitelor obiective.


Intre marimea bugetului promotional si strategia promotionala adoptata de agentul economic exista o legatura de interconditionare, ce poate fi  pusa in practica prin doua modalitati:

· marimea bugetului promotional determina tipul de strategie de promovare accesibila agentului economic (bugetul este calculat prin metoda sumei disponibile);

· responsabilii cu activitatea de marketing stabilesc strategia de piata ce este considerata mai eficienta in functie de realitatile cu care se confrunta agentul economic, iar in functie de aceasta se determina bugetul promotional (folosind metoda obiectivelor). 

Dupa intocmirea bugetului global al activitatilor de promovare – pe baza metodelor amintite anterior – acesta urmeaza sa fie repartizat pe principalele componente, tinandu-se seama de obiectivele strategice ale agentului economic, de caracteristicile produsului sau serviciului comercializat de catre agentul economic, de consumatorii vizati, de etapa din ciclul de viata al produsului etc.

6.3 Stabilirea mixului promotional

Alcatuirea mixului promotional implica selectia, asamblarea si incadrarea intr-un program distinct a modalitatilor practice de organizare si desfasurare  a activitatilor promotionale si integrarea acestuia in strategia generala de piata a agentului economic. 

Mixul promotional consta in selectarea si combinarea principalelor instrumente promotionale – publicitatea, promovarea vanzarilor, relatiile publice, manifestarile promotionale, utilizarea marcilor si forta de vanzare – in vederea stimularii dorintei de cumparare pentru un anumit produs sau serviciu, sau pentru a impune pe piata imaginea agentului economic. 

Desi mixul promotional poate fi construit cu ajutorul acestor instrumente, persoana (departamentul) responsabila cu activitatea de promovare poate opta pentru unul sau mai multe dintre aceste modalitati pentru a promova un produs. De asemenea, daca agentul economic ofera pe piata mai multe produse sau linii de produse, atunci va cauta sa promoveze fiecare produs sau linie de produse printr-un mix distinct.

Pentru ca impactul actiunilor de comunicare sa fie maxim, intregul mix de marketing al firmei – nu numai promovarea, ci si produsul – trebuie  sa fie coordonat in asa fel, incat sa se asigure o difuzare completa a informatiei si o receptionare a modului in care acestea sunt apreciate.

6.4 Controlul campaniei promotionale si evaluarea rezultatelor acesteia

Exista mai multe modalitati de evaluare a rezultatelor activitatii promotionale. Acestea pot fi grupate in doua mari categorii, dupa cum urmeaza:

· metode pentru determinarea impactului si efectelor actiunilor publicitare;

· metode specifice evaluarii celorlalte actiuni promotionale.

In domeniul publicitatii, agentii economici pot realiza controlul si evaluarea actiunilor prin intermediul unei game largi de tehnici, pornind de la cele efectuate inainte de realizarea publicitatii si pana la cele vizand efectele obtinute dupa desfasurarea actiunilor publicitare.

Astfel, inaintea declansarii unei campanii publicitare se realizeaza o serie de actiuni de pretestare a anunturilor publicitare, pentru a preleva astfel informatii asupra eficacitatii creatiei publicitare. 

Masurarea si evaluarea actiunilor promotionale dupa momentul desfasurarii lor (post–testare) are ca principal obiectiv compararea rezultatelor campaniilor de publicitate in raport cu obiectivele urmarite si obtinerea de informatii necesare fundamentarii viitoarelor actiuni ale agentului economic.

In cazul celorlalte actiuni promotionale, efectele acestora pot fi evaluate prin intermediul urmatoarelor tehnici:

· analiza vanzarilor – permite cunoasterea exacta a cantitatilor de produse vandute, a cifrei de afaceri inregistrate de fiecare produs si estimarea ratei de rentabilitate a fiecarei actiuni de promovare in parte; aceasta metoda este insa limitata de performantele sistemului contabil al agentului economic, care – de cele mai multe ori – nu poate oferi toate informatiile necesare unei analize aprofundate a evolutiei vanzarilor;  

· analiza informatiilor culese in cadrul panelurilor de consumator;

· analiza informatiilor culese in cadrul sondajelor efectuate in randul consumatorilor;

· studiile experimentale. 

Capitolul VII – SPECIFICATII ALE LEGISLATIEI CARE REGLEMENTEAZA DOMENIUL PUBLICITATII

Principalul act normativ care reglementeaza domeniul publicitatii este Legea nr. 148/2000 privind publicitatea, cu modificarile si completarile ulterioare si se aplica continutului materialelor publicitare si mesajelor publicitare, oricare ar fi mijlocul de comunicare, ce face posibil transferul informatiei.


Legea interzice publicitatea care:

a. este inselatoare;

b. este subliminala;

c. prejudiciaza respectul pentru demnitatea umana si morala publica;

d. include discriminari bazate pe rasa, sex, limba, origine, origine sociala, identitate etnica sau nationalitate;

e. atenteaza la convingerile religioase sau politice;

f. aduce prejudicii imaginii, onoarei, demnitatii si vietii particulare a persoanelor;

g. exploateaza superstitiile, credulitatea sau frica persoanelor;

h. prejudiciaza securitatea persoanelor sau incita la violenta;

i. incurajeaza un comportament care prejudiciaza mediul inconjurator;

j. favorizeaza comercializarea unor bunuri sau servicii care sunt produse si distribuite contrar prevederilor legale.


Pentru determinarea caracterului inselator al publicitatii se vor lua in considerare toate caracteristicile acesteia si, in mod deosebit, elementele componente referitoare la: 

· caracteristicile bunurilor si serviciilor, cum sunt: disponibilitatea, natura, modul de executie si de ambalare, compozitia, metoda si data fabricatiei sau a aprovizionarii, masura in care acestea corespund scopului destinat, destinatia, cantitatea, parametrii tehnico-functionali, producatorul, originea geografica sau comerciala ori rezultatele testelor si incercarilor asupra bunurilor sau serviciilor, precum si rezultatele care se asteapta de la acestea;

· pretul sau modul de calcul al pretului, precum si conditiile in care sunt distribuite produsele sau sunt prestate serviciile;

· conditiile economice si juridice de achizitionare sau de prestare a serviciilor;

· natura serviciilor ce urmeaza a fi asigurate dupa vanzarea produselor sau prestarea serviciilor;

· natura, atributiile si drepturile celui care isi face publicitate, cum ar fi: identitatea, capitalul social, calificarea, dreptul de proprietate industriala, premii si distinctii primite;

· omiterea unor informatii esentiale cu privire la identificarea si caracterizarea bunurilor sau serviciilor, cu scopul de a induce in eroare persoanele carora le sunt adresate.


Legea interzice agentilor economici sa opteze pentru publicitatea comparativa daca:

· comparatia este inselatoare; 

· se compara bunuri sau servicii avand scopuri sau destinatii diferite;

· nu se compara, in mod obiectiv, una sau mai multe caracteristici esentiale, relevante, verificabile si reprezentative - intre care poate fi inclus si pretul - ale unor bunuri sau servicii;

· se creeaza confuzie pe piata intre cel care isi face publicitate si un concurent sau intre marcile de comert, denumirile comerciale sau alte semne distinctive, bunuri sau servicii ale celui care isi face publicitate si cele apartinand unui concurent;

· se discrediteaza sau se denigreaza marcile de comert, denumirile comerciale, alte semne distinctive, bunuri, servicii sau situatia materiala a unui concurent;

· nu se compara, in fiecare caz, produse cu aceeasi indicatie, in cazul produselor care au indicatie geografica;

· se profita in mod incorect de renumele unei marci de comert, de denumirea comerciala sau de alte semne distinctive ale unui concurent ori de indicatia geografica a unui produs al unui concurent;

· se prezinta bunuri sau servicii drept imitatii sau replici ale unor bunuri sau servicii purtand o marca de comert sau o denumire comerciala protejata etc.

Comparatiile care se refera la o oferta speciala trebuie sa indice, in mod clar si neechivoc, data la care inceteaza oferta sau, daca este cazul, faptul ca oferta speciala se refera la stocul de bunuri sau de servicii disponibil, iar daca oferta speciala nu a inceput inca, data de incepere a perioadei in care se aplica pretul special sau alte conditii specifice.

Promovarea, ca expresie a actiunilor, mijloacelor si metodelor utilizate in orientarea, informarea, atragerea si convingerea clientilor sa cumpere produsul in scopul satisfacerii dorintelor lor, dar si asigurarii rentabilitatii intreprinderii producatoare, este o necesitate pentru infaptuirea obiectivelor strategice si tactice ale intreprinderii, pentru inviorarea ciclului de viata al produsului, ca si pentru anihilarea efectelor actiunilor ce duc la scaderea vanzarilor.

Ca forma de comunicare folosita pentru a informa, convinge sau reaminti publicului despre bunurile, serviciile, imaginea, implicarea in comunitate a unei persoane sau organizatii, promovarea are adesea rolul decisiv in procesul de realizare a obiectivelor stabilite. 

In economia de piata moderna, nu conteaza ca produsele sunt de calitate, daca potentialii consumatori nu le cunosc, este putin probabil sa se vanda. In mod traditional, promovarea avea ca scop atragerea de noi clienti. In prezent, este cel putin la fel de important, daca nu chiar mai important sa reamintesti clientilor avantajele oferite de produsele proprii, fata de cele ale concurentilor si sa-i convingi de acest lucru, indrumandu-i sa-si satisfaca rational nevoile, cumparand produsele tale. 

Cu cat va fi mai flexibila si novatoare activitatea de promovare, cu atat impactul ei va fi mai mare pe o piata saturata de mesaje publicitare. 

Astfel, promovarea moderna va stimula, dezvolta si orienta nevoile consumatorilor, generand avantaje si pentru agentii economici, in sensul consolidarii si dezvoltarii activitatii la nivel de firma (cu consecinte pozitive asupra politicii de produs si de personal), precum si a imaginii si pozitiei lor pe o piata caracterizata de o concurenta tot mai acerba.

Legislatie legata de concurenta si preturi

· Legea 11/1991 privind combaterea concurentei neloiale  (M.O. 24/1991);

· Legea 12/1990 privind protejarea populatiei impotriva unor activitati comerciale ilicite, republicata (M.O. 133/1991);

· Legea 21/1996 privind concurenta, cu modificarile ulterioare  (M.O. 88/1996);

· H.G. 947/2000 privind modalitatea de indicare a preturilor produselor oferite consumatorilor spre vanzare  (M.O. 524/2000);

· Legea 205/2002 pentru aprobarea OUG 36/2001 privind regimul preturilor si tarifelor reglementate, care se stabilesc cu avizul Oficiului Concurentei   (M.O. 275/2002).

Legislatie legata de comertul electronic
























· Legea nr.455/2001  privind semnatura electronica (M.O 429/ 2001);

· H.G.1259/2001 privind aprobarea Normelor tehnice si metodologice pentru aplicarea  Legii 455/2001 privind semnatura electronica (M.O.847/2001);

· Legea  677/2001 pentru protectia persoanelor  cu privire la prelucrarea  datelor cu caracter personal si libera circulatie a acestor date (M.O.790/2001);

· Legea 365/2002 privind comertul  electronic (M.O. 483/2002);

· H.G. 1308/2002 privind aprobarea Normelor metodologice pentru aplicarea Legii nr.365/2002 privind comertul electronic (M.O. 877/2002);

· Legea 250/2003 pentru aprobarea OUG 193/2002 privind introducerea sistemelor moderne de plata (M.O. 429/2003);

· H.G. 1253/2003 privind aprobarea Normelor metodologice pentru aplicarea prevederilor Ordonantei de urgenta a Guvernului 193/2002 privind introducerea sistemelor moderne de plata (M.O. 790/2003).

